Морфологияи растаниҳо (ё фитоморфология, яке аз фаслҳои муҳими илми ботаника буда, қонунияти сохт ва протсессҳои ташаккули растаниҳоро дар ҷараёни инкишофи фардӣ ва таърихи эволютсионӣ муомӯзад. Ба қадри инкишофи таърихии Морфологияи растаниҳо аз он анатомияи растаниҳо, эмбриологияи растаниҳо ва тситология чун фанҳои мустақил ҷудо шудаанд. Муайян кардани гуногунии растаниҳо дар табиат, омӯзиши қонунияти сохту чойгиршавии онҳо ва ғайраҳо проблемаҳои асосии Морфологияи растаниҳо мебошанд.